b'\n_START_ARTICLE_\nKijev Metro\n_START_PARAGRAPH_\nKijev Metro (ukrainsk: \xd0\x9a\xd0\xb8\xd1\x97\xd0\xb2\xd1\x81\xd1\x8c\xd0\xba\xd0\xb8\xd0\xb9 \xd0\xbc\xd0\xb5\xd1\x82\xd1\x80\xd0\xbe\xd0\xbf\xd0\xbe\xd0\xbb\xd1\x96\xd1\x82\xd0\xb5\xd0\xbd eller \xd0\x9a\xd0\xb8\xd1\x97\xd0\xb2\xd1\x81\xd1\x8c\xd0\xba\xd0\xb5 \xd0\xbc\xd0\xb5\xd1\x82\xd1\x80\xd0\xbe, russisk: \xd0\x9a\xd0\xb8\xd0\xb5\xd0\xb2\xd1\x81\xd0\xba\xd0\xb8\xd0\xb9 \xd0\xbc\xd0\xb5\xd1\x82\xd1\x80\xd0\xbe\xd0\xbf\xd0\xbe\xd0\xbb\xd0\xb8\xd1\x82\xd0\xb5\xd0\xbd, \xd0\x9a\xd0\xb8\xd0\xb5\xd0\xb2\xd1\x81\xd0\xba\xd0\xbe\xd0\xb5 \xd0\xbc\xd0\xb5\xd1\x82\xd1\x80\xd0\xbe) er en undergrundsbane, der er grundpillen i Kijevs offentlige transport. Den var den f\xc3\xb8rste undergrundsbane i Ukraine og den tredje, der blev bygget i Sovjetunionen (efter Moskvas metro og Sankt Petersborg Metro). Banen transporterer dagligt 1,38 millioner passagerer, hvilket svarer til 42.5% af Kijevs offentlige transport. I 2011 oversteg det totale antal k\xc3\xb8rsler 504 millioner. Banen indeholder den dybeste station i verden, Arsenalna ved 102,5 meter.'